کرن ریجیجو

کرن ریجیجو  (ولادت: 19 نومبر 1971ء) بھارت قانون دان اور سیاست دان ہیں جن کا تعلق بھارتیہ جنتا پارٹی سے ہے۔ وہ بھارت کی ریاست اروناچل پردیش سے سیاست میں ہیں۔

 ابتدائی زندگی 
کرن ریجیجو کی ولادت 19 نوومبر 1971ء کو اروناچل پردیش کے مغربی کامینگ ضلع کے نفرہ کے نزدیکی گاؤں ناکھو میں ہوئی۔ ان کے والد سری ریچین کھارو اروناچل پردیش کی پہلی اسمبلی کے پہلے پروٹیم اسپیکر تھے جنھوں نے ارکان اسمبلی کو حلف دلوایا تھا۔

اسکول کے زمانہ سے ہی وہ فعال سماجی کارکن رہے ہیں۔ 1987ء میں سوویت اتحاد میں انھوں نے بھارت کی طرف سے بھارت کے میلہ میں حصہ لیا تھا۔ بطور یوتھ لیڈر انھوں نے کئی ممالک کا سفر کیا اور کئی پارلیمانی وفد کے رکن بھی رہے۔ انھیں کھیلوں میں کافی دلچسپی رہی اور اسکول کے ایام میں انھیں بہترین اتھلیٹ کا خطاب ملا تھا۔ انھوں نے قومی کھیل میں بھی حصہ لیا تھا۔

انھوں نے ہنس راج کالج، دہلی یونیورسٹی سے گریجویشن کیا اور لا سینٹر سے لا پاس کیا۔ 

 سیاسی کیرئر 
شمال مشرقی بھارت میں انھیں بھارتیہ جنتا پارٹی کا چہرہ مانا جاتا ہے۔ 2000ء تا 2005ء وہ کھادی اور دیہی صنعت کے وزیر رہے۔ اس وقت محض 29 سال کے تھے۔ وہ شمال مشرق کی اواز مانے جاتے ہیں اور پارٹی میں اس حیثیت سے ان کا قد کافی اونچا ہے۔ وہ معاشی موضوعات پر مضامین بھی لکھتے ہیں اور بھارت کے پڑھے لکھے سیاست دانوں میں شمار ہوتے ہیں۔ بھارت کے عام انتخات، 2004ء میں وہ 14ویں لوک سبھا کے لیے منتخب ہوئے اور ایوان میں لوک سبھا کے چوتھے بڑے حلقہ مغربی اروناچل کی نمائندگی کی۔

2004ء تا 2009ء وہ چوٹی کے 5 مخالف سیاست دانوں میں شمار ہوئے جنھوں نے بڑی فعالی سے مباحثوں میں حصہ لیا اور سوالات کیے۔ کئی قومی اخاروں اور مجلوں نے انھیں بہترین جوان سیاست دان کا خطاب دیا۔ بھارت کے عام انتخابات، 2014ء میں بھی منتخب ہوئے اور 16ویں لوک سبھا کا حصہ ہوئے۔ انھوں نے انڈین نیشنل کانگریس کے تکم سنجوئے کو 43,738 ووٹوں سے ہرایا۔ انھیں نریندر مودی کی وزرا کی کونسل میں بحیثیت وزیر دفاع شامل کیا گیا۔ مئی 2019ء میں انھیں وزارت کھیل و امور نوجواں، حکومت ہند اور وزارت اقلیتی امور، حکومت ہند کی ذمہ داری سونپی گئی۔

2017ء میں وہ اس وقت تنقیدوں کا نشانہ بنے جب انھوں نے کہا کہ روہنگنیا کے پناہ گزین غیر قانونی ہیں اور انھیں بے دخل کیا جانا چاہیے۔

 ذاتی زندگی 
انھوں نے جورام ریجیجو سے 2004ء میں شادی کی۔ ان کی بیوی ایتا نگر میں اسسٹنٹ پروفیسر ہیں۔

 حوالہ جات 

زمرہ:1971ء کی پیدائشیں
زمرہ:اروناچل پردیش سے بھارتیہ جنتا پارٹی کے سیاست دان
زمرہ:اروناچل پردیش سے لوک سبھا کے ارکان
زمرہ:بقید حیات شخصیات
زمرہ:بھارت کے عام انتخابات2019ء میں جمہوری قومی اتحاد کے امیدوار
زمرہ:بھارت کے وزرائے داخلہ
زمرہ:بھارتی بدھ شخصیات
زمرہ:چودہویں لوک سبھا کے ارکان
زمرہ:سترہویں لوک سبھا کے ارکان
زمرہ:سولہویں لوک سبھا کے اراکین
زمرہ:شعبہ قانون، دہلی یونیورسٹی کے فارغین
زمرہ:ضلع مغربی کامینگ کی شخصیات
زمرہ:نریندر مودی کی وزارت
زمرہ:ویکی ڈیٹا سے مختلف مختصر وضاحت
زمرہ:اروناچل پردیش کی شخصیات
زمرہ:بھارتی سیاست دان
زمرہ:لوک سبھا کے ارکان
زمرہ:بھارتیہ جنتا پارٹی کے سیاست دان
زمرہ:بھارتی وکلاء